Personvernerklæring

Verd Boligkreditt AS (heretter Verd) vil nedenfor gi generell informasjon om sin behandling av personopplysninger.

Verd Boligkreditt sin oppgave erå skaffe banken din rimeligere finansiering for at du skal få så lav rente som mulig. Banken din står for all kontakt med deg på vegne av Verd. Verd har kun personopplysninger om deg som er nødvendige for å kunne drive utlånsvirksomhet til deg og vi benytter ikke disse dataene til annet enn dette formålet.

**Behandlingsansvarlig**

Behandlingsansvarlig for personopplysningene vi behandler om deg er banken din, mens Verd Boligkreditt er databehandler.

Kontaktinformasjonen til Verd Boligkreditt er:

**Adresse:**  
Postboks 7999

5020 Bergen  
**Organisasjonsnummer:** 994 322 427

**E-post:** post@verdboligkreditt.no

**Regulering av Verds behandling av personopplysninger**

Verd er underlagt personopplysningsloven og personvernforordningen General Data Protection Regulation 2016/679 i sin behandling av personopplysninger. Verd har også tilsluttet seg Finans Norges bransjenorm for behandling av personopplysninger i bank og kredittforetak.

Verd vil i hovedsak innhente personopplysningene som er registrert om deg direkte fra banken din. Ved innsamling av opplysninger fra tredjepersoner (for eksempel fra andre banker/finansforetak og kredittopplysningsforetak) vil du bli varslet, med mindre innsamlingen er lovbestemt, varsling er umulig eller uforholdsmessig vanskelig eller det er på det rene at du allerede kjenner til den informasjon varselet vil inneholde.

Dersom Verd ønsker å innhente opplysninger fra deg som ikke er nødvendige for ivaretakelse av avtaleforholdet, skal Verd først informere deg om at det er frivillig å gi fra seg opplysningene og hva opplysningene vil bli brukt til. Vi vil i slike tilfeller innhente ditt samtykke til behandlingen av personopplysninger.

**Kategorier av personopplysninger Verd Boligkreditt behandler**

Personopplysninger er alt som kan knyttes til deg som person, direkte eller indirekte. Slike opplysninger hentes inn av banken din når du er i kontakt med dem og følger bruksmønsteret ditt i banken. Verd overtar kun det aller nødvendigste av disse dataene når vi kjøper lånet ditt. Dette er nødvendig for å kunne drive virksomheten i henhold til lover og regler for finansieringsforetak, og er beskrevet i låneavtalen du skrev under når du fikk innvilget lånet.

Verd behandler følgende kategorier av personopplysninger:

* identifikasjonsinformasjon som navn, fødselsnummer og kopi av legitimasjon
* kontaktopplysninger som telefonnummer, adresse og e-postadresse
* finansiell informasjon som kunde- og produktavtaler, transaksjonsdata og kreditthistorikk
* opplysninger for å ivareta lovpålagte plikter som hvitvasking og rapportering til offentlige myndigheter

**Hvor vi innhenter informasjonen fra**

Vi vil behandle personopplysninger du gir direkte til banken i forbindelse med kundeforholdet. Banken har ansvar for kundeforholdet og publisert egen personvernerklæring på hjemmesiden.

**Behandlingens formål /hvorfor behandler vi personopplysninger om deg**

Formålet med Verds behandling av personopplysninger er for å kunne operere etter lover og regler som finansieringsforetak og er beskrevet i låneavtalen du skrev under da du fikk innvilget lånet.

**Rettslig behandlingsgrunnlag**

**Rettslige forpliktelser**: Verd behandler personopplysninger for å oppfylle sine forpliktelser i henhold til lov, forskrifter eller myndighetsbeslutninger.

Eksempler på behandling basert på rettslige forpliktelser:

* Forebygging og avdekking av straffbare handlinger, som hvitvasking av penger, finansiering av terrorisme og bedrageri
* Sanksjonsovervåking
* Bokføringskrav
* Rapportering til skattemyndigheter, politimyndigheter, namsmyndighet og tilsynsmyndigheter

**Berettiget interesse:** Verd kan behandle personopplysninger dersom det er nødvendig for å ivareta en berettiget interesse som veier tyngre enn hensynet til den enkeltes personvern. Den berettigede interessen må være lovlig, definert på forhånd, reell og saklig begrunnet i virksomheten.

**Samtykke:**Dersom ikke annet behandlingsgrunnlag foreligger, vil Verd sin behandling av personopplysninger basere seg på et frivillig, uttrykkelig og informert samtykke fra deg som kunde. Du vil alltid bli bedt om å avgi samtykke dersom det er nødvendig å behandle sensitive kategorier av personopplysninger (for eksempel helseopplysninger, opplysninger om religiøs overbevisning, legning, etniske opprinnelse, etc.).

Dersom du har avgitt samtykke til Verd, kan dette på hvilket som helst tidspunkt trekkes tilbake. Trekker du tilbake ditt samtykke, vil behandlingen opphøre, og personopplysningene vil slettes dersom oppbevaring av opplysningene er basert utelukkende på avgitt samtykke. Informasjon om formål, behandlingsaktiviteter og tilbakekalling av det aktuelle samtykket vil gis når du blir bedt om å avgi samtykke i de ulike kanalene til Verd.

**Utlevering av personopplysninger**

Personopplysninger om deg vil bli utlevert til offentlige myndigheter, herunder Finanstilsynet, skattemyndigheter og politiet, samt andre utenforstående når dette følger av lovbestemt opplysningsplikt eller opplysningsrett som revisor og overvåker. Dersom lovgivningen tillater det og Verds taushetsplikt ikke er til hinder, vil personopplysninger også kunne bli utlevert til andre banker og finansforetak samt samarbeidspartnere for bruk innenfor de formål som er angitt for behandlingen.

Utlevering vil også kunne skje til andre parter som er involvert i en betalingstransaksjon så langt dette er nødvendig for å gjennomføre transaksjonen på en sikker måte. Overføring av personopplysninger til Verds databehandlere anses ikke som utlevering.

**Overføring av personopplysninger til utlandet**

Når Verd overfører personopplysninger til en leverandør, er det nødvendig med en databehandleravtale mellom Verd og leverandøren. Dette gjelder uavhengig av om Verd bruker databehandlere i Norge eller i andre land innen EØS-området. I noen tilfeller overfører Verd personopplysninger til databehandlere i land utenfor EØS-området. Slike overføringer kan bare gjøres hvis den behandlingsansvarlige eller databehandleren har gitt nødvendige garantier og under forutsetning av at individene sikres håndhevbare og effektive rettigheter.

Det kreves altså et gyldig grunnlag for slik overføring i henhold til GDPR, og noen av følgende vilkår må være oppfylt:

* EU-kommisjonen har besluttet at det foreligger et tilstrekkelig beskyttelsesnivå i det aktuelle landet.
* Det er truffet andre hensiktsmessige sikkerhetstiltak, og/eller en databehandler har gitt nødvendige garantier om at personopplysningene vil bli behandlet på en trygg måte, for eksempel ved bruk av standardkontrakter (EUs standardklausuler) som er godkjent av EU-kommisjonen, eller databehandleren har gyldige bindende konsernregler (BCR).
* Det dreier seg om unntak i spesielle tilfeller, for eksempel for å oppfylle en avtale med deg eller tilfeller der du gir ditt samtykke til den bestemte overføringen.

**Bruk av databehandlere**

Verd bruker databehandlere til å samle inn, lagre eller på annen måte behandle personopplysninger på våre vegne. I slike tilfeller vil Verd inngå avtaler med databehandler for å sikre at behandlingen av opplysningene er i samsvar med personvernregelverket og Verds krav til behandling av personopplysninger. Bruken av databehandlere er ikke å regne som en utlevering av personopplysninger.

Vi har inngått avtaler med utvalgte leverandører, og dette inkluderer behandling av personopplysninger på vegne av oss. Eksempler på dette er leverandører av IT-utvikling og vedlikehold..

**Lagringstid**

Verd vil slette eller anonymisere personopplysninger om deg når Verd ikke lenger har et gyldig formål og behandlingsgrunnlag for å behandle opplysningene. Dette betyr for eksempel at personopplysninger som vi behandler på grunnlag av ditt samtykke slettes, hvis du trekker ditt samtykke og vi ikke har andre lovlige grunner til å oppbevare opplysningene.

Personopplysninger vi behandler for å oppfylle en avtale med deg slettes når avtalen er oppsagt og alle plikter som følger av avtaleforholdet er oppfylt, med mindre vi da har andre lovlige grunner til å oppbevare opplysningene.

Dersom vi behandler personopplysninger for å oppfylle en rettslig forpliktelse, eksempelvis lagringsplikten i bokføringsregelverket eller dokumentasjonsplikten i henhold til hvitvaskingsregelverket, så skal opplysningene slettes når forpliktelsen er oppfylt. Dette med mindre vi har andre lovlige grunner til å oppbevare opplysningene.

Personopplysninger som behandles for å ivareta en berettiget interesse for Verd skal slettes når det ikke lenger er mulig å dokumentere en berettiget interesse som må veie tyngre enn hensynet til den registrerte. Dette kan for eksempel være fordi behovet for opplysningene ikke lenger er like sterkt, eller fordi opplysningene etter en tid blir utdaterte.

Oppbevaringsforpliktelsene vil variere i henhold til lovgivning.

Noen konkrete eksempler på dette er:

* Forebygge, avdekke og granske hvitvasking av penger, finansiering av terrorisme og svindel: minst fem år etter opphør av forretningsforbindelsen eller utførelsen av en enkelt transaksjon
* Bokføringslover: opptil ti år
* Krav og forpliktelser vedrørende betalingstjenester: fem år
* Andre tjeneste- eller produktspesifikke bestemmelser om verdipapirer, sikkerhet, forsikring eller boliglån: inntil sju år
* Nærmere informasjon om gjennomføring av en avtale: opptil ti år etter avslutningen av et kundeforhold, til bruk som dokumentasjon mot eventuelle krav.

**Dine rettigheter når vi behandler personopplysninger om deg**

Du kan ved henvendelse til Verd kreve innsyn i registrerte personopplysninger, beskrivelse av hvilke typer opplysninger som behandles og nærmere informasjon om Verds behandling av opplysningene.

Opplysningene skal gis skriftlig, og elektronisk dersom forespørselen er elektronisk. I visse tilfeller kan det stilles opp unntak fra retten til innsyn, dette er typisk der vi er lovpålagt taushetsplikt eller hvor det er påkrevd å hemmeligholde informasjonen av hensyn til forebygging, etterforskning, avsløring og rettslig forfølgning av straffbare handlinger. Unntaket gjelder også dersom opplysninger kun finnes i dokumenter utarbeidet for den interne saksforberedelse og unntak fra innsynsretten er nødvendig for å sikre en forsvarlig saksbehandling.

Videre har du rett til å få korrigert opplysninger, eksempelvis dersom vi har registrert feilaktige eller ufullstendige opplysninger om deg.

Du har også rett til å be om at opplysningene dine slettes, der hvor opplysningene ikke lenger er nødvendige for formålet de ble samlet inn for eller hvor samtykke til behandlingen trekkes tilbake. Dette innebærer ikke plikt til å slette opplysningene dersom det fortsatt er behov for å behandle opplysningen for formålet. Tilsvarende gjelder dersom Verd fortsatt har behov for opplysningene for å oppfylle en rettslig forpliktelse eller for å fastsette, gjøre gjeldende eller forsvare et rettskrav.

Dersom du mener at opplysningene som behandles om deg ikke er riktige eller at behandlingen er ulovlig uten at du ønsker at opplysningene skal slettes, eller du har behov for opplysningene for å fastsette, gjøre gjeldende eller forsvare et rettskrav uten at behøver opplysningene eller du har gjort innsigelser mot behandlingen av opplysningene, kan du også kreve at behandlingen av opplysningene begrenses.

I de tilfeller hvor en behandling av dine personopplysninger er basert på vår berettigede interesse eller opplysningene benyttes for direkte markedsføring og profilering i forbindelse med slik markedsføring, har du rett til å gjøre innsigelser mot behandlingen.

Til slutt har du, i visse tilfeller, krav på dataportabilitet. Det innebærer at du har krav på å få personopplysninger du har avgitt til oss utlevert i et enkelt, maskinlesbart format. Kravet gjelder hvor behandlingen er basert på samtykke eller avtale og hvor behandlingen av opplysningene er automatisert. Du kan også få disse opplysningene overført direkte til en annen behandlingsansvarlig der hvor dette er teknisk mulig.

Du har rett til å kreve innsyn, korrigering eller sletting av personopplysningene vi behandler om deg. Du har videre rett til å kreve begrenset behandling, rette innsigelse mot behandlingen og kreve rett til dataportabilitet. Dette kan du få med å rette deg til administrasjonen i Verd, men det vil nok være mer formålstjenlig å rette denne henvendelsen til banken din, da denne vil ha tilgang til alle Verd sine data, i tillegg til all annen informasjon om kundeforholdet ditt. Kontaktinformasjon til Verd finner du under fanen "Kontakt oss"

**Sikkerhet ved behandlingen**

Å behandle dine personopplysninger trygt og sikkert er helt sentralt for vår virksomhet. Vi bruker egnede tekniske, organisatoriske og administrative sikkerhetstiltak for å beskytte informasjonen mot tap, misbruk, utilsiktet tilgang, utlevering, endring eller ødeleggelse.

**Klager på vår behandling av personopplysninger**

Hvis du har spørsmål om vår behandling av personopplysninger eller ønsker å klage på denne, kan du ta kontakt med administrasjonen i Verd.

Eventuelle klager på Verds behandling av personopplysninger om deg, kan også rettes til Datatilsynet.

Du finner informasjon om dette på [www.datatilsynet.no.](https://www.datatilsynet.no/)

**Endringer**

Hvis det skulle skje endring av våre tjenester eller endringer i regelverket om behandling av personopplysninger, kan det medføre forandring i informasjonen du er gitt her må oppdateres eller endres. Oppdatert informasjon vil alltid finnes lett tilgjengelig på vår nettside.